CELEX: 62015TN0019
Language: ro
Date: 2015-01-16 00:00:00
Title: Cauza T-19/15: Acțiune introdusă la 16 ianuarie 2015 – Gómez Echevarría/OAPI – M and M Direct (wax by Yuli’s)

16.3.2015   
            
            
               RO
            
            
               Jurnalul Oficial al Uniunii Europene
            
            
               C 89/33
            
         Acțiune introdusă la 16 ianuarie 2015 – Gómez Echevarría/OAPI – M and M Direct (wax by Yuli’s)
   (Cauza T-19/15)
   (2015/C 089/40)
   Limba în care a fost formulată acțiunea: spaniola
   
      Părțile
   
   
      Reclamantă: Yuleidy Caridad Gómez Echevarría (Benalmádena, Spania)
   
      Pârât: Oficiul pentru Armonizare în cadrul Pieței Interne (mărci, desene și modele industriale) (OAPI)
   
      Cealaltă parte din procedura care s-a aflat pe rolul camerei de recurs: M and M Direct Ltd (Londra, Regatul Unit)
   
      Datele privind procedura în fața OAPI
   
   
      Titularul mărcii în litigiu: reclamanta.
   
      Marca în litigiu: marca comunitară figurativă care cuprinde elementele verbale „wax by Yuli’s” – marca comunitară nr. 9 099 367.
   
      Procedura care s-a aflat pe rolul OAPI: procedură de declarare a nulității.
   
      Decizia atacată: Decizia Camerei întâi de recurs a OAPI din 6 noiembrie 2014 în cauza R 951/2014-1.
   
      Concluziile
   
   Reclamanta solicită Tribunalului:
   
               —
            
            
               anularea Deciziei Camerei întâi de recurs a OAPI din 6 noiembrie 2014 și obligarea persoanei care a formulat cererea de declarare a nulității mărcii la plata cheltuielilor de judecată aferente atât procedurii de declarare a nulității, cât și prezentei proceduri;
            
         
               —
            
            
               cu titlu subsidiar, în cazul respingerii pretenției anterioare, modificarea Deciziei Camerei întâi de recurs a OAPI din 6 noiembrie 2014 și respingerea cererii de declarare a nulității mărcii comunitare nr. 9 099 367 „wax by Yuli’s”, precum și obligarea persoanei care a formulat cererea de declarare a nulității mărcii la plata cheltuielilor de judecată aferente atât procedurii de declarare a nulității, cât și prezentei proceduri;
            
         
               —
            
            
               cu titlu subsidiar, în cazul respingerii pretenției anterioare, modificarea Deciziei Camerei întâi de recurs a OAPI din 6 noiembrie 2014 în ceea ce privește cheltuielile de judecată și privarea de efect a cheltuielilor generate de reprezentarea în cadrul acțiunii împotriva deciziei camerei de recurs a OAPI.
            
         
      Motivele invocate
   
   
               —
            
            
               încălcarea articolului 64 Regulamentul nr. 207/2009 coroborat cu articolul 41 alineatul (2) litera (a) din Carta drepturilor fundamentale a Uniunii Europene;
            
         
               —
            
            
               încălcarea articolului 8 alineatul (1) litera (b) din Regulamentul nr. 207/2009, prin introducerea unei cereri de declarare a nulității mărcii cu exercitarea unui abuz de putere;
            
         
               —
            
            
               aplicarea și interpretarea eronate ale articolului 53 alineatul (1) litera (a) coroborat cu articolul 8 alineatul (1) litera (b) din Regulamentul nr. 207/2009, având în vedere inexistența riscului de confuzie invocat;
            
         
               —
            
            
               aplicarea și interpretarea eronate ale normei 94 alineatele (1) și (7) din Regulamentul nr. 2868/95 al Comisiei coroborate cu articolul 85 alineatul (1) din Regulamentul nr. 207/2009.